ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk ru ru kk kk kk kk kk kk kk kk kk kk ru kk kk kk ru kk kk kk ru kk kk kk kk kk kk kk ru kk kk kk ru ja kk ru bg kk de kk kk
Жайылымды көлдете суару жұмысы жүзеге аспақшы
Меморандум жұмыстары жалғаса бермек
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Ауыл спорты ойындарының жеңімпаздары анықталды
Күні: 31.07.2017, 384 рет оқылды
222 8-29 шілде күндері дәстүрлі аудандық «Ақбидай» VI ауыл спорты ойындары болып өтті. Төрт жылда бір келетін спорттық додада 9 ауылдық округтен барлығы 400-ге жуық спортшы бақтарын сынады. Аудан орталығындағы алаңда өткен спорт мерекесінің ашылу салтанатында жарысқа қатысушы командалар рет-ретімен ортаға шақырылып, ауыл спорты ойындарының төрешілері таныстырылды. Шарада аудан әкімі Азамат Сафималиев құттықтау сөз сөйледі. –ЭКСПО-2017 халықаралық көрмесіне арналған «Ақбидай» ауыл спорты ойындары Елбасының саламатты өмір салтын насихаттау және бұқаралық спортты дамытуға байланысты тапсырмасына сай ұйымдастырылып отыр. Ауданымызда жылдан-жылға спортқа ден қойған жастар қатары көбейіп келеді. Оларға мемлекет тарапынан спортпен алаңсыз айналысуына барлық жағдайлар жасалуда. Ауылдық округ орталықтарында заманауи шағын футбол алаңдары бой көтеріп, бұқара халық жаңа нысандардарда спортпен шұғылданып жүр. Аудан спортшылары облыстық, республикалық, халықаралық жарыстарда жоғары нәтижелерге қол жеткізіп, мерейімізді үстем етуде. Алдағы уақытта ауданымыздан шыққан спортшылар бұдан да биік белестерді бағындырып, дүниежүзілік спорт жарыстарында көк Туымызды желбіретеді деп ойлаймыз. «Ақбидай» ауыл спорты ойындарының барлық қатысушыларына сәттілік тілеймін, — деді аудан басшысы. Мұнан соң ұйымдастырушылар жарысқа қатысушы командаларға кәдесый тарту етіп, аудандық мәдениет үйінің көркемөнерпаздары спортшыларға арнап шағын концерттік бағдарлама қойды. Екі күнге созылған ауыл спорты ойындарының нәтижесі бойынша жалпыкомандалық есепте Жәнібек ауылының спортшылары жеңімпаз деп танылды. Олардан кем ұпай жинаған Тау ауылы – екінші, Жақсыбай ауылы үшінші орынға тұрақтады. Шағын футболдан Жәнібек, Жақсыбай, Ақоба ауылдары жүлделі орындарды бөлісті. Волейболдан ерлер арасында Жәнібек жеңіс тұғырына көтерілсе, Күйгенкөл мен Жақсыбай екінші, үшінші орындарды иеленді. Әйелдерден тағы да Жәнібек, Күйгенкөл, Борсы командалары үздік шықты. Қазақ күресінен Жәнібек, Ақоба, Қамысты жігіттері алда болса, гір спортынан Қамысты, Ақоба, Жәнібек, қол күресінен де қамыстылық, жәнібектік және ақобалықтар жүлдеге қол жеткізді. Жазғы президенттік көпсайыстан Жәнібек ауылы жеңімпаз атанса, екінші және үшінші орындарды Жақсыбай мен Күйгенкөл ауылдары өзара бөлісті. Асық атудан Жақсыбай, Ақоба, Борсы, тоғызқұмалақтан Ұзынкөл, Ақоба, Борсы командалары алдан көрінді. Аламан бәйгеде Ұзынкөл, Жәнібек, Күйгенкөл, топ бәйгеде Тау, Күйгенкөл, Ұзынкөл шабандоздары көштің алдын бермеді. Теңге ілуден Тау, Жәнібек, Ақоба, жамбы атудан Жақсыбай, Жәнібек, Тау, аударыспақтан Жәнібек, Жақсыбай, Ақоба, көкпардан Тау, Жәнібек, Жақсыбай спортшылары ептілік танытты. Жарыстың барлық жеңімпаздары мен жүлдегерлеріне медаль, диплом және бағалы сыйлықтар салтанатты түрде табысталды. Барлық спорт түрлерінің жеңімпаздары тамыз айында өтетін «Ақбидай» ауыл спорты ойындарының облыстық кезеңінде аудан намысын қорғайтын болады. Д.ЗЕННАТ
Күні: 31.07.2017, 224 рет оқылды
Жәнібек аудандық ауыл шаруашылығы бөлімінің басшысы Арман Исқақовтың мәліметінше  шаруа қожалықтары мемлекет тарапынан берілетін жеңілдіктерді пайдалануға оң көзқарас танытуда. Мәселен, «Сыбаға» бағдарламасына сай аудан бойынша тапсырма 262 бас ірі қараның аналығы болса, күні бүгін екі шаруа қожалығы 26 миллион қаржы алып, 2 бұқа мен 87 бас аналық мал сатып алды.  Сондай-ақ  «Алтын асық» бағдарламасына сай 1138 бас қой малының аналығын, ал «Құлан» бағдарламасына сәйкес 80 бас жылқы сатып алу тапсырмасы беріліп отыр. –Біздің алдымызда бұл тапсырмаларды орындап, межеден шығу міндеті тұр,-дейді аталған бөлім басшысы өз сөзінде.
Күні: 28.07.2017, 594 рет оқылды
Жәнібек ауданы әкімдігінде кәмелетке толмағандардың ісі және олардың құқықтарын қорғау жөніндегі аудандық комиссияның отырысы өтіп, оны аталған комиссияның төрағасы, аудан әкімінің орынбасары Жақсылық Абдолов жүргізіп отырды. Жиында Ұзынкөл ЖББОМ директорының міндетін уақытша атқарушы Н. Насимуллина «Кәмелетке толмағандарға төнген қауіпті анықтау, алдын алу, жағдайы төмен отбасыларындағы кәмелетке толмағандармен мектеп әкімшілігінің жұмысы туралы» хабарлама жасады. Назым Нұртайқызының баяндауынша, қауіпсіз мектеп ортасын қалыптастыру бойынша жұмыс арнайы құрылған комиссия құрамымен жүргізіліп, бұл бағытта біршама істер атқарылған. Балалардың қауіпсіздігін қамтамасыз ету мақсатында қауіпсіздік ережелері туралы бейнероликтер көрсетіліп, құқықтық сабақтар, тренингтер, тәрбие сағаттары өткізілген. Терроризм идеяларының алдын алу бағытында түсіндіру жұмыстары жүргізіліп, ата-аналармен жиналыстар оздырылады. Әртүрлі тақырыптарды қамтыған акциялар мен іс-шаралар ұйымдастырылып тұрады. «Ішкі істер органдарында есепте тұрғандардың жұмыспен қамту органына өтініш білдірген жағдайында, демалыс мерзімінде ата-аналарының біреуінің, қамқоршысының, қорғаншысының немесе асырап алушының жазбаша келісімімен тұрмысы аз қамтылған отбасыларының кәмелеттік жасқа толмаған балаларын жұмыспен қамту мәселесі бойынша жұмыстарын ұйымдастыру жөнінде» хабарлама жасаған аудандық жұмыспен қамту және әлеуметтік бағдарламалар бөлімінің басшысы Біржан Қуанәлиев ҚР «Халықты жұмыспен қамту туралы» заңы бойынша кәмелеттік жасқа толмаған балаларды жазғы демалыс кезінде жұмыспен қамтудың белсенді шараларына, соның ішінде ақылы қоғамдық жұмысқа ата-анасының біреуінің жазбаша келісімімен жолдауға болатындығын, аталмыш бөлім мен аудан әкімдігінің халықты жұмыспен қамту орталығы өз тарапынан халықтың әл-ауқатын жақсарту, оларды мұқтаждық пен масылдықтан шығару мақсатында енгізілген барлық бағдарламалар уақтылы жүзеге асырылып, осал, әлжуаз топтарға жан-жақты қамқорлық көрсетіліп келетіндігін жеткізді. Отырысты қорытындылаған Жақсылық Кәримоллаұлы енді санаулы күндерден кейін «Мектепке жол» республикалық акциясы басталатынын, осыған орай мектеп жасындағы балалардың назардан тыс қалмау қажеттігін, акцияға байланысты нақты іс-шаралар жоспары жасақталуы керектігін тапсырды.
Күні: 28.07.2017, 400 рет оқылды
Жәнібек ауданының әкімдігінде аудандық қоғамдық кеңестің отырысы оздырылып, оған аудан әкімі Азамат Сафималиев, аудан әкімінің орынбасары, кеңес мүшелері, қоғамдық ұйымдар мен білім саласының басшы-қызметкерлері қатысты. Отырысты қоғамдық кеңестің төрағасы Бекет Әліпқалиев ашып, күн тәртібінде қаралатын мәселелермен таныстырды. Жиында алғашқы болып сөз алған аудандық жер қатынастары бөлімінің басшысы Жәнібек Кенжеғалиев аудан бойынша жайылымдарды басқару және оларды пайдалану жөніндегі 2017-2018 жылдарға арналған іс-шаралар жоспарын бекіту туралы хабарлама жасады. Ол бойынша аудандық ардагерлер кеңесінің төрағасы Амангелді Уәлиев, Жәнібек ауылдық ардагерлер ұйымының төрағасы Ерсайын Құбашев, зейнеткер-ұстаз Қабаш Жүнісовтер өз ойларын ортаға салып, пікірлерімен бөлісті. Сонымен іс-шаралар жоспары бекітілетін болып келісілді. –Биыл Ұлттық бірыңғай тестілеудің қорытындысы бойынша ауданымыз облыста бірінші орынға шықты. Бұл – үлкен жетістік. Жақында аудан әкімі Азамат Сафималиұлы бір топ еңбек ардагерлерімен кездескен кезде Қабаш Жүнісов ауданда білім саласын дамыту үшін мектеп-лицей ашу қажеттігін айтқан болатын. Биыл бір мектептен осыны ашу мүмкіндігін қарастыру керек сияқты. Сондықтан бүгін біз осы мәселені күн тәртібіне шығарып отырмыз,-деді екінші мәселе бойынша хабарлама жасаған Бекет Әліпқалиұлы. Аудандық мәслихаттың хатшысы Тахир Қадимов бұл ұсынысты бір ауыздан қолдайтындығын білдірсе, Қабаш Жүнісұлы Елбасы Нұрсұлтан Назарбаевтың «Болашаққа бағдар: рухани жаңғыру» атты мақаласында жас ұрпақ тәрбиесіне баса көңіл бөлінгенін, сондықтан оқушылардың болашақта білімді де, білікті маман болып, еліміздің дамуына елеулі үлес қосуы үшін мұндай оқу орнының қажеттігін және оның мәртебесі болу керектігін алға тартты. Ал аудандық білім беру бөлімінің басшысы Миранбек Ибатов күн тәртібіне қойылып отырған мәселенің өте орынды екендігін, оны қолдайтындығын айта келіп, лицейді №1 ЖББОМ-ның базасынан ашуға болатындығын, ол үшін атқарылуға тиісті негізгі шараларды атап өтті. Күн тәртібінде қаралған бұл мәселе аудан әкімі Азамат Сафималиевтың  тарапынан да қолдау тапқанын атап өтейік. Басқосу барысында оған қатысушылар өздерінің ой-пікірлерімен бөлісіп, түрлі ұсыныстарын ортаға салып отырды. Соңында аудандық қоғамдық кеңес атқарушы органға ұсыныс түсіретін болды.
Күні: 28.07.2017, 312 рет оқылды
Жәнібек ауданында  құрылыс жұмыстары қарқын алуда. Атап айтқанда, аудан орталығындағы А.Оразбаева, Т.Жароков атындағы мектептерге және аудандық мектептен тыс жұмыстар орталығына ағымдағы жөндеу жұмыстары өткізілуде. Мысалы, аудан орталығындағы Алма Оразбаева атындағы жалпы білім беретін негізгі мектептің үш корпусына аудан орталығындағы Айболат Аяпов басқаратын «Жәнібектранссервис» жауапкершілігі шектеулі серіктестігі құрылысшылары ағымдағы жөндеу жұмыстарын жүргізуде. Аталмыш мектеп ғимаратына пластикалық терезелер орнатылып, жылыту жүйелері ауыстырылуда, еденіне линолеум төселмек.  Мектептің сыртқы қабырғасына да жөндеу жүргізіліп, айналасы талапқа сай қоршалмақ. Аудан орталығындағы осы 3 оқу орнын ағымдағы жөндеуден өткізуді аяқтау 15 тамызға дейін белгіленіп отыр. Биыл маусым айында, сондай-ақ Талов ауылында жазғы шағын футбол алаңы  пайдалануға берілсе, осындай спорт алаңдарының құрылысы  Жақсыбай, Жәнібек ауылдарында да үстіміздегі жылы аяқталмақ. Қазіргі кезде осы екі ауылға футбол алаңдарын салуға мердігер анықтау жұмыстары жүргізілуде. Үстіміздегі жылы көптен құрылысшылардың қолы тимеген  Борсы ауылындағы мәдениет үйіне де «АИАС» ЖШС-інің күшімен күрделі жөндеу жұмыстары басталып, тамызда аяқталмақ. Ал Ақоба ауылындағы Х.Халиуллин атындағы мектептің жанындағы спортзалға жапсаржай салу үшін облыстық бюджеттен қаржы бөлініп, қазір мемлекеттік сатып алу бойынша конкурс өткізілуде. Сол сияқты Жәнібек-Қазталов бағытындағы күре жолдың үстіне Ұзынкөл ауылына дейін 8,2 шақырымға асфальт төсеу жұмыстары жалғасуда.
Бағдарламаға сай несие алды
Күні: 26.07.2017, 250 рет оқылды
Жәнібек аудандық кәсіпкерлік бөлімінің басшысы Роберт Биғалиевтың айтуынша,  мемлекет тарапынан түрлі бағдарламаларға сәйкес қомақты қаржы бөлініп келеді. Мұны біздің аудан кәсіпкерлері де айқын сезінуде. Мәселен, тек өткен жылы ғана ауданда 41 адам «Бизнестің жол картасы-2020», «Жұмыспен қамтудың жол картасы-2020» мемлекеттік бағдарламалары және басқа да қаржылық институттар арқылы 215,4 миллион теңге көлемінде қаржы алып, бизнесін ашуға немесе дамытуға қолайлы жағдай жасалған. – Нақтырақ айтқанда, «Бизнестің жол картасы-2020» бағдарламасының бірінші бағыты бойынша «Мулдашева Н.» жеке кәсіпкерлігі жүн өңдеуге 1,4 миллион және «Қарашева З.» жеке кәсіпкерлігі евроқоршау жасауға 1,4 миллион теңгенің грантына ие болды. Сондай-ақ өткен жылы аталған мемлекеттік бағдарламаға сәйкес пайыздық мөлшерлемені қаражаттандыру бойынша Жәнібек ауылындағы «Жасмина» жеке кәсіпкерлігінен Алмаз Нысанбаев 10 миллион теңге алса, Жақсыбай ауылындағы «Динол» шаруа қожалығынан Бақтығаным Рахметова 4 миллион теңге несиені иеленді,-дейді Роберт Ғаллемұлы
Күні: 26.07.2017, 722 рет оқылды
Үстіміздегі жылғы 13 шілде күні бөтеннің мүлкін жасырын жымқыру мақсатында белгісіз біреулер Жәнібек ауылының тұрғыны У-дың  ауласына заңсыз кіріп, құны 40 мың теңге тұратын 1 бас қойын ұрлаған. -Бұл дерек бойынша  жедел іздестіру шараларын жүргізу барысында  М және  О  есімді азаматтар анықталып ұсталып, қылмыс жасағаны үшін жауапкершілікке тартылды. Қазіргі уақытта  аталған тұлғалар жәбірленушімен медиация тәртібімен татуласуына байланысты қылмыстық іс тоқтатылды,-дейді аудандық ішкі істер бөлімінің криминалды полиция тобының жедел уәкілі, полиция капитаны М.Бапахов.
Басты міндет – түсінік жұмыстарын жүргізу
Күні: 25.07.2017, 332 рет оқылды
Жәнібек ауданының әкімдігінде міндетті әлеуметтік медициналық сақтандыруды енгізу бойынша түсіндіру және ақпараттық жұмыстарды іске асыру мақсатында жиын өткізіліп, оған аудан әкімі Азамат Сафималиев төрағалық етті. Жиынға ауылдық округтердің әкімдері, дербес бөлімдер мен мекемелердің басшылары, үкіметтік емес ұйымдардың өкілдері қатысты. -Өздеріңізге мәлім, Елбасы Нұрсұлтан Назарбаев 2015 жылғы 20 мамырда «Бес институционалдық реформаны жүзеге асыру жөніндегі «100 нақты қадам» Ұлт жоспарын бекітіп, бес негізгі бағыт бойынша атқарылуы тиіс міндеттерді айқындап берген болатын. Аталмыш жоспардың 80-қадамында міндетті әлеуметтік медициналық сақтандыруды енгізу міндеті қойылып, осы бағытта мемлекет, жұмыс беруші және азаматтың ынтымақтасқан жауапкершілігі қағидаты негізінде денсаулық сақтау жүйесінің қаржылық орнықтылығын күшейту, бастапқы медициналық-санитарлық көмекті басымдықпен қаржыландыру, бастапқы көмек аурудың алдын алу және ерте бастан күресу шаралары белгіленді. Бүгінгі таңда ел аумағында осы міндеттерді жүзеге асыру тәртібі мен тетіктерін түсіндіру жөніндегі жұмыстар қолға алынып, осы бағыттағы жұмыстар ауданымызда да атқарылуда,-деді жиынды кіріспе сөзбен ашқан Азамат Сафималиұлы. Бұдан кейін аудандық ішкі саясат бөлімінің басшысы Жанар Қошанова, аудан әкімінің орынбасары Біржан Меңешов Елбасының «Болашаққа бағдар: рухани жаңғыру» атты мақаласынан туындайтын міндеттердің ауданымызда жүзеге асырылу барысы туралы, аудандық орталық аурухананың директоры Сәуле Исмағұлова міндетті әлеуметтік медициналық сақтандыру, аудандық жұмыспен қамту және әлеуметтік бағдарламалар бөлімінің басшысы Біржан Қуанәлиев сақтандыру жүйесінің енгізілуіне байланысты аудан бойынша азаматтардың мәртебесін анықтаудың барысы және мемлекеттік органдардың дерекқорларын өзектендіру жайлы хабарламалар жасады. Жиынды қорытындылаған аудан әкімі Азамат Сафималиев талқыланған мәселелердің маңыздылығын, оларды жүзеге асыруға кітапханашыларды да тарту қажеттігін, басты міндет – тұрғындардың арасында түсінік-ақпараттық жұмыстарын кеңінен жүргізіп, бұл мәселелердің мән-жайын әр адамға жеткізуді, аудан тұрғындарының мәртебесін анықтау жұмыстарын осы аптаның соңына дейін аяқтауды тапсырды.
Күні: 25.07.2017, 232 рет оқылды
Жәнібек ауданында  Қызылорда қаласынан келген «Қазқұрылыс» ЖШС  құрылысшыларының күшімен 15 шақырым су құбыры жүргізіліп, 84 тұрғын үй ауыз сумен қамтылған. Алдағы уақытта барлығы 800 тұрғынның үйіне ауыз су құбыры тартылып, таза сумен қамтамасыз етілмек. Аудандық сәулет, қала құрылысы және құрылыс бөлімінің басшысы Манарбек Әдиев «Ақбұлақ» бағдарламасы бойынша тартылатын су құбырының жалпы ұзындығы 55 шақырымды құрайтынын айтады. Күні бүгін соның 20 шақырымнан астамы тартылған. Сондай-ақ осы шілде, тамыз айларында қысымды реттеуші құрылым алаңында жаңадан 50 текше метрлік су қысымды мұнара, қосымша 500 текше метрлік резервуар, насосты станса салынып, ескі резервуар жөнделмек. -Су құбырының көзі ордалық топтық су құбыры. Су құбырын тарту барысында барлық тұрғындар таза сумен қамтылады. Сол сияқты бұрынғы су құбырларына құдықтар қойылады. Ескірген су құралдары жаңартылып, трансформатор орнатылады,-дейді аталған бөлім басшысы өз сөзінде.
Күні: 25.07.2017, 108 рет оқылды
Жәнібек ауданында  Қызылорда қаласынан келген «Қазқұрылыс» ЖШС  құрылысшыларының күшімен 15 шақырым су құбыры жүргізіліп, 84 тұрғын үй ауыз сумен қамтылған. Алдағы уақытта барлығы 800 тұрғынның үйіне ауыз су құбыры тартылып, таза сумен қамтамасыз етілмек. Аудандық сәулет, қала құрылысы және құрылыс бөлімінің басшысы Манарбек Әдиев «Ақбұлақ» бағдарламасы бойынша тартылатын су құбырының жалпы ұзындығы 55 шақырымды құрайтынын айтады. Күні бүгін соның 20 шақырымнан астамы тартылған. Сондай-ақ осы шілде, тамыз айларында қысымды реттеуші құрылым алаңында жаңадан 50 текше метрлік су қысымды мұнара, қосымша 500 текше метрлік резервуар, насосты станса салынып, ескі резервуар жөнделмек. -Су құбырының көзі ордалық топтық су құбыры. Су құбырын тарту барысында барлық тұрғындар таза сумен қамтылады. Сол сияқты бұрынғы су құбырларына құдықтар қойылады. Ескірген су құралдары жаңартылып, трансформатор орнатылады,-дейді аталған бөлім басшысы өз сөзінде.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті